พระราชบัญญัติเหรียญงานพระราชสงครามในทวีปยุโรป พ.ศ. 2497
ประกาศวันที่ 1954-12-28

content: พระราชบัญญัติ เหรียญงานพระราชสงครามในทวีปยุโรป พ.ศ. ๒๔๙๗
content: ภูมิพลอดุลยเดช ป.ร. ให้ไว้ ณ วันที่ ๒๐ ธันวาคม พ.ศ. ๒๔๙๗ เป็นปีที่ ๙ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรให้มีกฎหมายว่าด้วยเหรียญงานพระราชสงครามในทวีปยุโรป จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติเหรียญงานพระราชสงครามในทวีปยุโรป พ.ศ. ๒๔๙๗”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ เหรียญงานพระราชสงครามในทวีปยุโรปมีลักษณะเป็นเหรียญกลมทำด้วยเงิน ด้านหน้ามีพระบรมรูปพระบาทสมเด็จพระรามาธิบดีศรีสินทรมหาวชิราวุธ พระมงกุฎเกล้าเจ้าอยู่หัวครึ่งพระองค์ทรงหันพระพักตร์ทางเบื้องซ้ายมีอักษรจารึกอยู่ริมขอบตอนบนว่า “รามาธิปติ สยามมินโท วชิราวุธ วิสสุโต”
sectionNo: 3
content: ด้านหลังมีรูปพระมหาวชิราวุธอยู่บนพาน ๒ ชั้น ตั้งบนแท่น และมีฉัตร ๕ ชั้น ๒ ฉัตร ตั้งบนแท่นข้างพานข้างละ ๑ ฉัตร และมีอักษรจารึกอยู่ริมขอบตอนบนว่า “งานพระราชสงครามในทวีปยุโรป” และที่ริมขอบตอนล่างมีอักษรย่อว่า “พระพุทธศักราช ๒๔๖๑” ตัวเหรียญห้อยกับแพรแถบสีบานเย็น กว้าง ๓.๕ เซนติเมตร
sectionNo: 3
content: มีริ้วดำใกล้ขอบทั้งสองข้าง
sectionNo: 4
content: มาตรา ๔ เหรียญงานพระราชสงครามในทวีปยุโรปนี้พระราชทานแก่ผู้ที่ได้ไปกระทำการรบในงานพระราชสงครามในทวีปยุโรป
sectionNo: 5
content: มาตรา ๕ ให้ผู้ได้รับพระราชทานเหรียญงานพระราชสงครามในทวีปยุโรป ได้รับสิทธิต่าง ๆ ตามกฎหมาย ข้อบังคับและระเบียบแบบแผนของทางราชการเช่นเดียวกับผู้ที่ได้รับพระราชทานเหรียญชัยสมรภูมิทุกประการ
sectionNo: 6
content: มาตรา ๖ ผู้ที่ได้รับพระราชทานเหรียญงานพระราชสงครามในทวีปยุโรปมีสิทธิประดับเหรียญนั้นได้ทุกโอกาสที่เหมาะสม และสุภาพ
sectionNo: 7
content: มาตรา ๗ เหรียญงานพระราชสงครามในทวีปยุโรปนี้ พระราชทานให้เป็นกรรมสิทธิ์แก่ผู้รับพระราชทาน เมื่อผู้รับพระราชทานวายชนม์ ให้ทายาทโดยธรรมรักษาไว้เป็นที่ระลึกแต่ไม่มีสิทธิที่จะประดับเหรียญนั้น
sectionNo: 8
content: มาตรา ๘ ให้นายกรัฐมนตรีรักษาการตามพระราชบัญญัตินี้ และให้มีอำนาจวางระเบียบเพื่อปฏิบัติการให้เป็นไปตามพระราชบัญญัตินี้ ระเบียบนั้นเมื่อประกาศในราชกิจจานุเบกษาแล้วให้ใช้บังคับได้
content: ผู้รับสนองพระบรมราชโองการจอมพล ป. พิบูลสงครามนายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องด้วยในปี ๒๔๕๙ ประเทศไทยได้ประกาศสงครามเข้าร่วมเป็นพันธมิตรกับประเทศมหาอำนาจรบกับราชศัตรู ณ ทวีปยุโรป ประชาชนคนไทยมีความรักชาติได้ยอมเสียสละเลือดเนื้อ สละชีพเพื่อชาติ อาสาสมัครเข้าเป็นทหารไปราชการสงคราม ณ ทวีปยุโรป
content: ซึ่งเรียกกันว่าสงครามโลกครั้งที่ ๑ และโดยที่ประเทศไทยได้เข้าร่วมเป็นพันธมิตรร่วมรบกับประเทศมหาอำนาจ จนได้ชัยชนะมาสู่ประเทศชาติ ดังปรากฏในประวัติศาสตร์ของประเทศไทย และชาวโลกก็ทราบดีอยู่แล้ว ในครั้งนั้นพระบาทสมเด็จพระมงกุฎเกล้าฯ ได้ทรงพระกรุณาโปรดเกล้าฯ
content: พระราชทานเหรียญงานพระราชสงครามในทวีปยุโรปให้แก่ผู้ที่ได้อาสาสมัครเข้าร่วมรบในกองทัพ ณ ทวีปยุโรป ใน พ.ศ. ๒๔๖๒ ด้วย ทั้งนี้ เพื่อเป็นการเฉลิมเกียรติคุณเชิดชูคุณงามความดีของผู้ที่ไปปฏิบัติราชการเป็นประโยชน์แก่ประเทศชาติ และเพื่อเชิดชูเกียรติประวัติความดีงามของชาติ ให้เด่นยิ่งขึ้น
content: จึงเห็นสมควรนำเอาเกียรติประวัติความดีงามชิ้นนี้ตราไว้ให้ปรากฏในรูปพระราชบัญญัติ เพื่อให้อนุชนรุ่นหลังได้ระลึกถึงเกียรติของชาติสืบไป